CELEX: 62021TB0724
Language: hu
Date: 2021-12-08 00:00:00
Title: T-724/21 R. sz. ügy: A Törvényszék elnökének 2021. december 8-i végzése – IL és társai kontra Parlament („Ideiglenes intézkedés – Parlamenti képviselők – A Parlament három munkavégzési helyén található épületeibe való bejutásnak az egészségügyi válsággal kapcsolatos feltételei – A végrehajtás felfüggesztése iránti kérelem – A sürgősség hiánya”)

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/38
            
         
      A Törvényszék elnökének 2021. december 8-i végzése – IL és társai kontra Parlament
      (T-724/21 R. sz. ügy)
      („Ideiglenes intézkedés - Parlamenti képviselők - A Parlament három munkavégzési helyén található épületeibe való bejutásnak az egészségügyi válsággal kapcsolatos feltételei - A végrehajtás felfüggesztése iránti kérelem - A sürgősség hiánya”)
      (2022/C 95/54)
      Az eljárás nyelve: francia
      
         Felek
      
      
         Felperesek: IL és a végzés mellékletében megnevezett 81 másik felperes (képviselők: P. de Bandt, M. Gherghinaru és L. Panepinto ügyvédek)
      
         Alperes: Európai Parlament (képviselők: D. Boytha, S. Bukšek Tomac és L. Darie meghatalmazottak)
      
         Az ügy tárgya
      
      Az EUMSZ 278. és EUMSZ 279. cikk alapján benyújtott, az Európai Parlament Elnökségének 2021. október 27-i, az Európai Parlament három munkavégzési helyén található épületeibe való bejutásra vonatkozó, különleges egészségügyi és biztonsági szabályokra vonatkozó határozat végrehajtásának felfüggesztése iránti kérelem.
      
         A végzés rendelkező része
      
      
                  1)
               
               
                  A Törvényszék elnöke az ideiglenes intézkedés iránti kérelmet elutasítja.
               
            
                  2)
               
               
                  A Törvényszék elnöke a 2021. november 15-i IL és társai kontra Parlament végzést (T-724/21 R) visszavonja.
               
            
                  3)
               
               
                  Törvényszék elnöke a költségekről jelenleg nem határoz.